למרות שזה קל להאשים את כוח הרצון החלש או אורח החיים הגרגרני במגיפת ההשמנה, לדברי רוברט לוסטיג, מומחה אמריקאי - עלייה במשקל עשויה להיות תוצאה שאינה בהכרח באשמתינו. אז אל מי מפנים אצבע מאשימה ומהי הסיבה האמיתית לעלייה במשקל? למה ההורמון שאמור להגיד לנו שאנחנו שבעים, שותק? רוברט לוסטיג, פרופסור לרפואה קלינית לילדים באוניברסיטת קליפורניה ואחד מהמטיפים הגדולים בעולם נגד סוכר, הציג תיאוריה מדעית, לפיה, הדחף לאכילת יתר הוא בעיה הורמונלית המופעלת על ידי צריכת סוכרים. את האצבע המאשימה הוא מפנה אל הורמון הלפטין שאמור לפעול כתרמוסטט תיאבון, אך משום מה פעילותו התקינה משובשת.
במקביל, הגוף מנסה לחסוך בהוצאת אנרגיה, על ידי ריסון המרץ לקום מהספה ולעסוק בפעילות גופנית. מכיוון שהגוף פיתח עמידות ללפטין, התאבון אינו מופחת והשפעות הדופמין אינן מנוטרלות. דופמין? מה הקשר לדופמין? ובכן, הדופמין הוא מוליך עצבי שאחראי על מרכז ההנאה והעונג והוא מושפע באופן ישיר משיבוש תפקודו של הלפטין. כאשר הגוף מפתח עמידות ללפטין, האוכל לא מפסיק להיות טעים, ההנאה אף פעם לא נגמרת ואין זה משנה כמה אוכל נכניס לגוף. "זו הסיבה", אומר פרופסור לוסטיג "מדוע אנשים שסובלים מעודף משקל מתקשים להפסיק לאכול ומדוע דיאטות נכשלות לעיתים תכופות".
כבר שנים רבות שמדענים נאבקים להבין מה גורם לעמידות ללפטין. מחקרו של פרופסור לוסטיג, שהתבסס על מחקרים חוזרים ונשנים שנעשו על בני אדם, הצליח להראות שתזונה עתירה בסוכר היא הסיבה. תזונה עתירה בסוכר מובילה לעלייה חדה בהורמון הלפטין וגורמת לעלייה ברמת האינסולין. רמות גבוהות של אינסולין גורמות לגוף לפתח 'התנגדות לאינסולין' עד שהוא כבר לא מגיב אליו. מכאן שהעמידות לאינסולין גורמת להתנגדות ללפטין; פרופסור לוסטיג גילה כי על ידי הפחתת רמות האינסולין אפשר לשפר את האיתות המתקבל מהורמון הלפטין, לנטרל את התשוקה המוגברת לאוכל ולמנוע עלייה במשקל. במחקרו, גילה פרופסור לוסטיג שהאינסולין מצליח לחסום את התגובות הביוכימיות ששולח הורמון הלפטין אל המוח, וכתוצאה מכך האדם לא חש שובע וממשיך באכילה בלתי מבוקרת של מזונות עתירי שומן וסוכר. חמור מכך, לוסטיג גילה שאצל אנשים בריאים, אחד הדברים שלפטין צריך לעשות הוא לאותת למוח להפחית את ייצור האינסולין וזאת על ידי הקטנת התיאבון, אבל אם רמות האינסולין בגוף גבוהות ועמידות בפני הלפטין, האותות הללו לא מתקבלים ורמות האינסולין ממשיכות לטפס במין מעגל קסמים.
15 דקות של פעילות גופנית ביום - כדי לשפר את הרגישות לאינסולין ולבנות מסת שרירים על חשבון רקמות שומן. לא לאכול בעמידה - כיוון שזו אכילה מהירה שלא מאפשרת זמן לאותות שובע.